**POSTUP TESTOVANIA:**

1. **Testovanie v našej obci bude prebiehať na futbalovom ihrisku. Po príchode na ihrisko Vás usmerní príslušník PZ, ktorý Vám dá pokyn, aby ste sa presunuli k registrácii. Tu ukážete administratívnemu pracovníkovi občiansky preukaz, ktorý si nechávate v ruke po celý čas. Deti sa preukazujú zdravotným preukazom. Administratívny pracovník Vám odovzdá identifikačné číslo na dvoch ústrižkoch a vezmete si papierovú vreckovku na vysmrkanie nosa.**
2. **Vysmrkajte sa, odkašlite si a vydezinfikujte si ruky!**
3. **Následne pristúpite k zdravotníkovi, ktorému odovzdáte jeden ústrižok identifikačného čísla, následne Vám odoberie vzorku z nosohltana jemnou tyčinkou.**
4. **Na výsledky testu počkáte približne 15 -30 minút vo vyhradenom mieste.**
5. **Zdravotník Vás privolá podľa prideleného identifikačného čísla, po opätovnom predložení občianskeho preukazu a druhého ústrižku identifikačného čísla Vám vypíše certifikát, kde vyznačí výsledok testu. V uzatvorenej obálke budete mať zároveň informácie, čo robiť v prípade negatívneho a pozitívneho výsledku.**

**Ďakujeme za dodržiavanie všetkých pokynov a veríme, že to spoločne zvládneme.**